《题堵法曹文明所画匡庐图》
明代·孙蕡

墨樵诗翁发垂耳，少年嗜画今老矣。山鸡野鹿是前身，每见青山乐忘死。

高堂醉扫匡庐巅，香炉缥缈生紫烟。我来一见似相识，仿佛偃卧彭郎船。

小孤鱼肥春酒好，何当举白醉五老，芙蓉倒影月出早。

与君同上乐天亭，令人夜唤琵琶听。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。